หุ้นปิดช่วงเช้าที่ 698.41 จุดเพิ่มขึ้น 0.92
นักลงทุนคลายความกังวลจากปัญหาเศรษฐกิจของภูมิภาคยุโรป ส่งผลให้หุ้นไทยดีดตัวตามขึ้นด้วย โดยดัชนีตลาดหุ้นปิดช่วงเช้าที่&nbsp; 698.41 จุดเพิ่มขึ้น 0.92 จุด
18 ก.พ. 2553

นักลงทุนคลายความกังวลจากปัญหาเศรษฐกิจของภูมิภาคยุโรป ส่งผลให้หุ้นไทยดีดตัวตามขึ้นด้วย โดยดัชนีตลาดหุ้นปิดช่วงเช้าที่  698.41 จุดเพิ่มขึ้น 0.92 จุด
ดัชนีตลาดหุ้นปิดทำการในช่วงการซื้อขายของครึ่งวันเช้าของวันที่ 18 ก.พ. 2553 ที่ระดับ  698.41 จุดเพิ่มขึ้น 0.92 จุดหรือ0.13% ด้วยมูลค่าการซื้อขายที่เบาบางเพียง 6,195.41 ล้านบาท    นายอดิศักดิ์ คำมูล ผู้อำนวยการอาวุโส  ฝ่ายวิเคราะห์หลักทรัพย์ บล.เคจีไอ(ประเทศไทย) กล่าวว่า ดัชนีตลาดหุ้นช่วงครึ่งวันเช้าวันนี้ปรับตัวเพิ่มขึ้นตามตลาดหุ้นต่างประเทศและหุ้นภูมิภาคที่ดีดตัวดีขึ้นหลังนักลงทุนคลายความกังวลจากปัญหาเศรษฐกิจของภูมิภาคยุโรป จึงส่งผลให้หุ้นไทยดีดตัวตามขึ้นด้วย    อย่างไรก็ตามแม้นักลงทุนจะคลายความกังวลแต่หุ้นไทยก็ยังมีปัจจัยทางการเมืองที่นักลงทุนยังต้องติดตามอยู่และจะเห็นว่านักลงทุนเลือกที่จะอยู่นอกตลาดเห็นได้จากปริมาณการซื้อขายที่เบาบางเพียง  6,000  ล้านบาทกว่าๆเท่านั้น   นอกจากนี้ยังเจอกับแรงขายทำกำไรออกมาเมื่อดัชนีปรับตัวเพิ่มขึ้น ซึ่งก็เป็นเหตุให้ดัชนีหุ้นในยังคงเคลื่อนไหวในกรอบแคบๆโดยมองช่วงนี้แนวต้านที่  700  จุดและแนวรับ 695 จุด และในจังหวะนี้แนะให้เลือกลงทุนหุ้นที่มีความเสี่ยงต่ำและมีปันผลดีอย่างเจริญโภคภัณฑ์(CPF) โดยหุ้นCPFเช้านี้มีมูลค่าการซื้อขายสูงสุดและราคาปิดที่  12.10 บาทบวก0.30 บาทหรือ 2.54% พุ่งขึ้นมากกว่าดัชนีของตลาด